**ANUNŢ**

**privind organizarea consultării publice a proiectului de decizie**

Direcția asistență socială și protecție a familiei Cantemir, iniţiază începînd cu data de 04 martie 2022, ora 09.00, în incinta Consiliului raional, sala de ședință et.II, audierea publică a proiectului de decizie ***,,Cu privire la aprobarea Metodologiei de calcul al costului Serviciului îngrijire socială la domiciliu”*** proiect care urmează a fi examinat în ședința ordinară a consiliului raional din 24.03.2022.

***Scopul proiectului*** este de a propune Consiliului raional aprobarea Metodologiei de calcul al costului Serviciului îngrijire socială la domiciliu pentru oferirea serviciilor de îngrijire socială la domiciliu contra plată persoanelor stabilite prin Hotărîrea Guvernului nr. 1034/2014.

***Necesitatea elaborării şi adoptării proiectului de decizie*** este punerea în aplicare a prevederilor Hotărîrii Guvernului nr. 948/2020 cu privire la aprobarea Metodologiei de calcul al costului Serviciului de îngrijire socială la domiciliu și prestarea serviciilor de îngrijire la domiciliu contra plată.

***Prevederile de bază ale proiectului de decizie sunt:***

1. Se ia act de notă informativă cu privire la aprobarea Metdologiei de calcul al costului Serviciului îngrijire socială la domiciliu (anexa 1).
2. Se aprobă Metodologia de calcul al costului Serviciului îngrijire socială la domiciliu (anexa 2).
3. Se aprobă costul Serviciului îngrijire socială la domiciliu pentru anul 2022 (anexa 3).
4. Decizia întră în vigoare de la momentul adoptării.
5. Executarea deciziei în cauză se pune în sarcina Direcției asistență socială și protecție a familiei Cantemir.

***Beneficiarii proiectului de decizie*** sunt persoanele vîrstnice care au atins vîrsta standard de pensionare, persoanele cu dizabilităţi, persoanele cu vîrsta de peste 18 ani care, după spitalizare,  bolnavii în fază terminală (cancer şi ciroze), persoanele care necesită îngrijiri de lungă durată.

***Rezultatele scontate ca urmare a implementării deciziei supuse consultării publice***, este Metodologia de calcul al costului Serviciului îngrijire socială la domiciliu aprobată de către Consiliul raional și oferirea serviciilor contra plată în cadurul Serviciului îngrijire socială la domiciliu.

***Impactul estimat al proiectului de decizie*** este prestarea serviciilor contra plată, care permite majorarea numărului beneficiarilor (12 beneficiari în mediu urban și 10 benefiiari în mediu rural) ai Serviciului de îngrijire socială la domiciliu și îmbunătățirea calității servicilor prestate .

***Proiectul de decizie*** este elaborat în rezultatul necesității implementării prevederilor Hotărîrii Guvernului nr. 948/2020 cu privire la aprobarea Metodologiei de calcul al costului Serviciului de îngrijire socială la domiciliu și în conformitate cu Hotărîrea Guvernului nr. 1034/2014 cu privire la aprobarea Regulamentului-cadru al Serviciului de îngrijire socială la domiciliu și a Standartelor minime de calitate, Deciziei Consiliului raional nr. 03/08-XXVII din 24.06.2021 ,,despre aprobarea Reglamentului al Serviciului de îngrijire socială la domiciliu și a standartelor minime de calitate”.

***Recomandările pe marginea proiectului de decizie*** supus consultării publice pot fi expediate pînă pe data de 23.03.2022 pe adresa electronică **as.cantemir@gmail.com****,** la numărul de telefon 027322182, 027322249 sau pe adresa or. Cantemir, str. Trandafirilor nr.2, sediul Direcției Asistență Socială și Protecția a Familiei Cantemir.

***Proiectul deciziei*** ,,Cu privire la aprobarea Metodologiei de calcul al costului Serviciului îngrijire socială la domiciliu” sunt disponibile pe pagina web oficială a Consiliul raional Cantemir la compartimentul ,,Noutăți Anunțuri,, sau la sediul Direcției Asistență Socială și Protecția a Familiei Cantemir, situat pe adresa or. Cantemir, str. Trandafirilor 2.